
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 339 


8 Απριλίου 1999 


ΑΠΟΦΑΣΕΙΣ 


Αριθ. οικ. 108589 

Σύστημα Διαχείρισης, Παρακολούθησης, Αξιολόγησης 
και Ελέγχου Καινοτομικού Προγράμματος Κατάρτισης 
Ανέργων για τα Μεγάλα Τεχνικά Έργα συγχρηματοδο- 
τούμενου από το ΕΚΤ, στο πλαίσιο του Μέτρου 2 του Υ¬ 
ποπρογράμματος III του Ε.Π. "Συνεχιζόμενη Κατάρτιση 
και Προώθηση της Απασχόλησης" 

Ο ΥΠΟΥΡΓΟΣ ΕΡΓΑΣΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 13 του Ν. 2150/94 (ΦΕΚ98Α). 

2. Τις διατάξεις του άρθρου 18 παρ. 3&4 του Ν. 2224/94. 

3. Τις διατάξεις του Π.Δ. 368/89 "Οργανισμός Υπουργεί¬ 
ου Εργασίας (ΦΕΚ 163/Α). 

4. Την απόφαση του Υπ. Εργασίας 80156/7-7-94 (ΦΕΚ 
528/Β/7-7-94). 

5. Τις διατάξεις του άρθρου 1 παρ. 2α του Ν. 2469/97 
(ΦΕΚ 38/Α) το οποίο αντικατέστησε το πρώτο εδάφιο της 
παρ. 2 του άρθρου 29α του Ν. 1558/85 (ΦΕΚ 137/Α/85), ό¬ 
πως αυτό συμπληρώθηκε με το άρθρο 27 του Ν. 2081/92 
(ΦΕΚ 154/Α/92). 

6. Τις διατάξεις του Ν.Δ. 212/69 "Περί Οργανώσεως και 
Διοικήσεως του ΟΑΕΔ". 

7. Τις διατάξεις του άρθρου 25 του Ν. 1116/1981 "Για την 
παροχή κινήτρων ενισχύσεως της Περιφερειακής και οικο¬ 
νομικής αναπτύξεως της Χώρας και τη ρύθμιση συναφών 
θεμάτων" που διατηρήθηκε σε ισχύ με τη διάταξη της παρ. 

7 του άρθρου 25 του Ν. 1262/1982 και διατηρήθηκε σε ισχύ 
με το άρθρο 23 του Ν. 1892/1990 και διατηρήθηκε σε ισχύ 
με το άρθρο 14 παράγραφος 4 του Ν. 2601/1998 (ΦΕΚ 

8 ΙΑ/15-4-1998). 

8. Τις διατάξεις τουάρθρου18παρ.3και4τουΝ. 2224/94 
"Ρυθμίσεις θεμάτων εργασίας, συνδικαλιστικών δικαιωμά¬ 
των, κ.λπ." (ΦΕΚ 112/Α). 

9. Τους κανονισμούς (ΕΟΚ) 2081/93, 2082/93, 2084/93, 
1681/94,2988/95 και 2185/96 του Συμβουλίου. 

ΙΟ.Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμ. 0(94) 1716 της 13.7.93 σχετικά με την 
κατάρτιση του Κ.Π.Σ. 1994-1999 "Για την Ανάπτυξη και τη 
Διαρθρωτική Προσαρμογή της Ελλάδος". 

11.Την Απόφαση της Επιτροπής της Ευρωπαϊκής Ένω¬ 
σης (Ε.Ε.) με αριθμ. Ο (94) 1421 της 29.7.94 σχετικά με την 


έγκριση του Επιχειρησιακού Προγράμματος "Συνεχιζόμε¬ 
νη Κατάρτιση και Προώθηση της Απασχόλησης". 

12. Την απόφαση της 6ης Επιτροπής Παρακολούθησης 
σχετικά με την αναμόρφωση του Ε.Π. "Συνεχιζόμενης Κα¬ 
τάρτισης και Προώθησης της Απασχόλησης" της 5 και 
6/5/98. 

13. Την αναγκαιότητα παρέμβασης του ΟΑΕΔ στην αγο¬ 
ρά εργασίας ενόψει των μεγάλων έργων. 

14. Το γεγονός ότι από τις διατάξεις αυτής της απόφασης 
δεν προκαλείται δαπάνη σε βάρος του Κρατικού Προϋπο¬ 
λογισμού. 15.Την ισχύουσα Εθνική και Κοινοτική Νομοθε¬ 
σία που αφορά στην υλοποίηση και διαχείριση προγραμ¬ 
μάτων. 

16. Την ισχύουσα Φορολογική Νομοθεσία και ιδίως το νο¬ 
μότυπο των φορολογικών στοιχείων και παραστατικών. 

17. Την ανάγκη δημιουργίας συστήματος διαχείρισης, 
παρακολούθησης, αξιολόγησης και ελέγχου ενεργειών 
κατάρτισης για τα Μεγάλα Έργα, χρηματοδοτούμενων α¬ 
πό το Ε.Κ.Τ. στο πλαίσιο του Ε.Π. "Συνεχιζόμενη Κατάρτιση 
και Προώθησης της Απασχόλησης" του Β’ Κ.Π.Σ. 

18. Την υπ’αριθμ. 2007892/461/1998 Κοινή Απόφαση πε¬ 
ρί "Ανακτήσεως αχρεωστήτως ή παρανόμως καταβληθέ- 
ντων ποσών από εθνικούς πόρους ή πόρους της Ευρωπαϊ¬ 
κής Ένωσης στα πλαίσια της υλοποίησης κοινοτικών πολι¬ 
τικών". 

19. Τις 2346/47/8-12-98 και 424/9/3-3-99 Αποφάσεις του 
Δ.Σ. του ΟΑΕΔ, αποφασίζουμε: 

ΑΡΘΡΟ 1 

ΠΕΡΙΓΡΑΦΗ ΔΡΑΣΕΩΝ 

1. Πρόγραμμα επαγγελματικής κατάρτισης ανέργων για 
μεγάλα τεχνικά έργα συγχρηματοδοτούμενο από το ΕΚΤ 
και τον ΟΑΕΔ. Το πρόγραμμα εφαρμόζεται από εργολη¬ 
πτικές εταιρίες Ζ' και Η’ Τάξεως που συμμετέχουν στις κοι¬ 
νοπραξίες, οι οποίες έχουν αναλάβει ως ανάδοχοι ή υπερ- 
γολάβοι την υλοποίηση μεγάλων τεχνικών έργων και ε¬ 
ντάσσεται στο πλαίσιο του Μέτρου 2, Υποπρόγραμμα III 
του Επιχειρησιακού Προγράμματος "Συνεχιζόμενη Κατάρ¬ 
τιση και Προώθηση της Απασχόλησης" και στην ενέργεια 
"Κατάρτιση ανέργων για τα μεγάλα τεχνικά έργα". 

2. Στόχος της παρούσας ενέργειας είναι αφενός η βέλτι¬ 
στη δυνατή αξιοποίηση των ευκαιριών απασχόλησης που 
προσφέρονται για άνεργους στην κατασκευή, συντήρηση 
και λειτουργία των Μεγάλων Έργων που κατασκευάζονται 
ήδη ή προωθείται η έναρξή τους σε σύντομο χρονικό ορί¬ 
ζοντα (αυτοκινητόδρομοι Π-Α-Θ-Ε και Εγνατία, Αεροδρό- 

μιο Σπάτων, Γέφυρα Ρίου-Ανηρρίου, Αττική Οδός, κ.λ.π.) 
και αφετέρου η ανάπτυξη του επιπέδου κατάρτισης του αν¬ 
θρώπινου δυναμικού του κατασκευαστικού κλάδου ώστε 
να δημιουργηθούν συνθήκες μόνιμης απασχόλησής τους. 

3. Υπεύθυνος φορέας για την Διαχείριση, Παρακολούθη¬ 
ση, Αξιολόγηση και Έλεγχο της ενέργειας ορίζεται ο 
Ο.Α.Ε.Δ.. 

4. Επιλέξιμη ενέργεια είναι η κατάρτιση ανέργων. 

ΜΕΡΟΣ Β’ 

ΑΡΘΡΟ 2 

ΔΙΑΔΙΚΑΣΙΑ ΚΑΙ ΠΡΟΫΠΟΘΕΣΕΙΣ ΥΠΟΒΟΛΗΣ ΠΡΟΤΑΣΕΩΝ 
Α. ΔΙΚΑΙΟΥΧΟΙ ΦΟΡΕΙΣ 

Δικαιούχοι φορείς είναι οι εργοληπτικές εταιρείες Ζ’ και 
Η’ τάξης που έχουν αναλάβει, μεμονωμένα ή ως κοινοπρα¬ 
ξίες, ως Ανάδοχοιτην υλοποίηση μεγάλων τεχνικών έργων 
συνολικού προϋπολογισμού μελέτης 10 δις και άνω ή ως υ- 
περγολάβοιτην υλοποίηση έργων συνολικού προϋπολογι¬ 
σμού 4 δις και άνω. 

Β. ΟΡΟΙ ΚΑΙ ΠΡΟΫΠΟΘΕΣΕΙΣ ΣΥΜΜΕΤΟΧΗΣ 

Β.1. Η υποχρεωτική πρόσληψη από τις εργοληπτικές ε¬ 
ταιρείες τουλάχιστον του 1/3 των καταρτισθέντων για τέσ¬ 
σερις (4) συνεχείς μήνες μετά την ολοκλήρωση του προ¬ 
γράμματος κατάρτισης εφόσον η πρόταση αφορά μόνον 
στην φάση της κατασκευής ή για έξι (6) συνεχείς μήνες ε¬ 
φόσον η πρόταση αφορά και στην λειτουργία και συντήρη¬ 
ση του έργου. Οι προσλήψεις αυτές πρέπει να πραγματο¬ 
ποιηθούν εντός τριών (3) μηνών από τη λήξη της κατάρτι¬ 
σης και δεν θα υπάρξει επιδότηση της απασχόλησης. 

Β.2. Το θεωρητικό μέρος των προγραμμάτων κατάρτι¬ 
σης γίνεται από πιστοποιημένους φορείς (ΚΕΚ) σε θεματι¬ 
κό πεδίο αντίστοιχο του προτεινόμενου αντικειμένου κα¬ 
τάρτισης. 

Η θεωρητική κατάρτιση πρέπει να γίνεται σε πιστοποιη¬ 
μένες δομές. 

Β.3. Η πραγματοποίηση της πρακτικής άσκησης μπορεί 
να γίνεται στους χώρους των εργοταξίων ή στις εγκατα¬ 
στάσεις των εταιρειών. 

Β.4. Οι προτάσεις αφορούν ανεξάρτητα σε κάθε έργο και 
υποβάλλονται ως εξής: 

• με την μορφή κοινής ενέργειας μεταξύ συναναδόχων 
επιχειρήσεων κάθε έργου που συμμετέχουν στον ίδιο όμι¬ 
λο αναδοχής. 

• μεμονωμένα από κάποια από τις επιχειρήσεις του ανα- 
δόχου ομίλου. 

• Οι υπεργολάβοι μπορούν να υποβάλλουν πρόταση με 
την μορφή κοινής ενέργειας ή μεμονωμένα. Μπορούν επί¬ 
σης να συμμετέχουν σε πρόταση κοινής ενέργειας με ανα- 
δόχους επιχειρήσεις. 

Σε περίπτωση κοινής ενέργειας μία από τις επιχειρήσεις 
- Αναδόχους ή υπεργολάβους - ορίζεται από το κοινοπρα- 
κτικό ως υπεύθυνος φορέας έναντι του ΟΑΕΔ. 

Β.5. Μεταξύ εργοληπτικής εταιρείας ή εταιρειών και φο¬ 
ρέα υλοποίησης θεωρητικής κατάρτισης (ΚΕΚ) υπογρά¬ 
φεται πριν την υποβολή της πρότασης σύμφωνο συνεργα¬ 
σίας όπου περιλαμβάνονται οι όροι συνεργασίας και η α¬ 
μοιβή του φορέα κατάρτισης (ΚΕΚ). Μετά την έγκριση της 
πρότασης υπογράφεται τελική σύμβαση, η οποία θεωρεί¬ 
ται από την αρμόδια ΔΟΥ και περιλαμβάνει τα ανωτέρω 
στοιχεία τα οποία θα πρέπει να είναι προσαρμοσμένα σύμ¬ 
φωνα με το εγκριθέν κόστος του προγράμματος. 

Β.6. Οι εταιρείες, συμμετέχουν ισότιμα με τον ΟΑΕΔ στην 
επιλογή του συνόλου των ανέργων που πρόκειται να εντα- 
χθουν στο πρόγραμμα κατάρτισης. 


Γ. ΑΠΑΙΤΟΥΜΕΝΑ ΔΙΚΑΙΟΛΟΓΗΤΙΚΑ 

Τα δικαιολογητικά που απαιτείται να υποβάλλονται για 
κάθε ενέργεια είναι: 

1. Αίτηση συνδρομής η οποία περιλαμβάνει: 

Αιτιολογική έκθεση για την σύνδεση του αιτουμένου προ¬ 
γράμματος επαγγελματικής κατάρτισης με το έργο για το 
οποίο αιτείται η εκπαίδευση. Η έκθεση θα συνοδεύεται α¬ 
πό στοιχεία της αιτιολόγησης της προσφοράς του δικαι¬ 
ούχου φορέα όπου θα εμφανίζονται λεπτομερώς και οι 
δραστηριότητες για τις οποίες αιτείται η ειδική εκπαίδευ¬ 
ση. 

I. Σχέδιο απασχόλησης για την φάση της κατασκευής 
ή/και για την φάση της λειτουργίας και συντήρησης του έρ¬ 
γου. Το σχέδιο θα περιλαμβάνει: 

• αριθμό και προφίλ προβλεπόμενων θέσεων κατάρτι¬ 
σης και απασχόλησης ανά ειδικότητα· αιτούμενες ειδικό¬ 
τητες· χρονοδιάγραμμα πλήρωσης των θέσεων (ανθρω¬ 
πομήνες απασχόλησης και χρονική κατανομή, ανά ειδικό¬ 
τητα). 

Προφίλ εταιρείας (επωνυμία, έδρα, σύντομο ιστορικό, 
τομέας και αντικείμενο δραστηριότητας, οργανόγραμμα, 
απασχολούμενο προσωπικό ανά τομέα και ειδικότητα, οι¬ 
κονομικά στοιχεία, κ.λπ.). 

1. Παρουσίαση της δυναμικής της εταιρείας 

Για την παρουσίαση της δυναμικής της εταιρείας είναι α¬ 
παραίτητοι οι ισολογισμοί των δύο τελευταίων ετών και ο 
συνολικός προϋπολογισμός του έργου για το οποίο γίνεται 
η πρόταση κατάρτισης. 

II. Αναλυτικό ωρολόγιο εκπαιδευτικό πρόγραμμα (θεω- 
ρίας-πρακτικής) στο οποίο να αναγράφεται και οι αντίστοι¬ 
χος εκπαιδευτής με τον αναπληρωτή του ανά ειδικότητα. 

III. Ο σκοπός και οιεπιμέρους στόχοιτου προγράμματος. 

IV. Προφίλ των υποψηφίων καταρτιζομένων και δεξιότη¬ 
τες που θα αποκτηθούν μετά το πέρας της κατάρτισης. 

V. Η μεθοδολογία υλοποίησης της κατάρτισης. 

VI. Τα εκπαιδευτικά και τεχνολογικά μέσα που θα χρησι¬ 
μοποιηθούν. 

VII. Η διαδικασία αξιολόγησης των καταρτιζομένων και 
του προγράμματος. 

VIII. Οι χώροι θεωρητικής και πρακτικής άσκησης. 

IX. Ο τεχνολογικός εξοπλισμός των επιχειρήσεων που θα 
απαιτηθεί για την προτεινομένη ενέργεια κατάρτισης α¬ 
νέργων (τύπος μηχανημάτων, πλήθος αυτών, τεχνικά χα¬ 
ρακτηριστικά και αιτιολόγηση της ειδικής εκπαίδευσης 
που απαιτείται για την ορθή χρήση τους). 

2. Από τις αναδόχους εταιρείες 

α) Επικυρωμένο απόσπασμα της σύμβασης ανάθεσης 
του έργου που να αποδεικνύει την συμμετοχή των συγκε¬ 
κριμένων εταιρειών σε αυτό, 
β) Επικυρωμένο αντίγραφο του προϋπολογισμού μελέτης 
Από τους υπεργολάβους 

α) Επικυρωμένο αντίγραφο της σύμβασής τους με την α- 
νάδοχο εταιρεία 

β) Βεβαίωση της αναδόχου εταιρείας για το ύψος του συ¬ 
νολικού προϋπολογισμού μελέτης του έργου (που πρέπει 
να είναι 10 δις και άνω) 

3. Κατάσταση εκπαιδευτών με σύντομα βιογραφικά ση¬ 
μειώματα καθώς και υπεύθυνη δήλωση αυτών του Ν. 
1599/86 ότι δέχονται να συμμετέχουν στο συγκεκριμένο 
πρόγραμμα και ότι τα στοιχεία που αναφέρονται στο βιο- 
γραφικό σημείωμα είναι αληθή. Η υπεύθυνη δήλωση ισχύ¬ 
ει μέχρι τη λήξη του προγράμματος. 

4. Ορισμός επιστημονικού υπευθύνου του προγράμμα 
τος με σύντομο βιογραφικό σημείωμα. 

5. Αναλυτικός προϋπολογισμός με ανάλυση στις τέσσε¬ 
ρις κατηγορίες επιλέξιμων δαπανών ΕΚΤ. 

6. Συμφωνητικό συνεργασίας με τον φορέα υλοποίησης 
του θεωρητικού μέρους του προγράμματος, στο οποίο πε¬ 
ριλαμβάνονται οι όροι συνεργασίας και η αμοιβή του φο¬ 
ρέα. 

7. Πληρεξούσιο, σε περίπτωση κοινής ενέργειας, με συμ¬ 
βολαιογραφική πράξη 

8. Καταστατικό ή ΦΕΚ της εταιρείας ή των εταιρειών σε 
περίπτωση κοινής ενέργειας, 

9. Κατάσταση των εταιρειών που συμμετέχουν σε περί¬ 
πτωση κοινής ενέργειας. 

10. Υπεύθυνη δήλωση του Ν. 1599/86 στην οποία θα δη¬ 
λώνεται: 

• Ότι η εταιρεία δεν μετέχει σε άλλο πρόγραμμα συγ- 
χρηματοδοτούμενο από την Ε.Ε. για τους ίδιους καταρτι¬ 
ζόμενους για την ίδια χρονική περίοδο εν μέρει ή συνολικά. 

• Ότι η εταιρεία εγγυάται την καλή εκτέλεση του προ¬ 
γράμματος για το οποίο φέρει την αστική ευθύνη. 

• Ότι η εταιρεία συμφωνεί με όλους τους όρους της Υ¬ 
πουργικής Απόφασης. 

• Σε περίπτωση κοινής ενέργειας θα υποβάλλεται ξεχω¬ 
ριστή υπεύθυνη δήλωση από κάθε εταιρεία. 

Στην υπεύθυνη δήλωση θα αναγράφονται τα στοιχεία 
του νόμιμου εκπροσώπου της εταιρείας από τον οποίο και 
θα υπογράφεται και θα τίθεται η σφραγίδα της εταιρείας. 

Δ. ΥΠΟΒΟΛΗ ΠΡΟΤΑΣΕΩΝ 

Οι προτάσεις για τις ενέργειες κατάρτισης ανέργων υ¬ 
ποβάλλονται στον ΟΑΕΔ στην Δ/νση Συνεχιζόμενης Επαγ¬ 
γελματικής Κατάρτισης, από τη δημοσίευση της σχετικής 
προκήρυξης και σύμφωνα με τους όρους αυτής. 

ΑΡΘΡΟ 3 

ΕΚΠΑΙΔΕΥΤΙΚΟΙ ΟΡΟΙ 

1. Η διάρκεια των προγραμμάτων κατάρτισης ορίζεται σε 
200 έως 600 ώρες, ενώ η θεωρητική διδασκαλία πρέπει να 
καλύπτει κατ'ελάχιστον το 20% της συνολικής διάρκειας 
του προγράμματος. 

2. Το πρακτικό μέρος μπορεί να πραγματοποιείται στους 
χώρους των εργοταξίων ή στις εγκαταστάσεις των εταιρει¬ 
ών. 

3.0 αριθμός των καταρτιζομένων ποικίλλει ανά ειδικότη¬ 
τα και είναι ανάλογος των αναγκών του κάθε επί μέρους έρ¬ 
γου δεν μπορεί, όμως, σε καμία περίπτωση να είναι ανώτε¬ 
ρος των 25 και κατώτερος των 5 ανά τμήμα. Μείωση του α¬ 
ριθμού καταρτιζομένων κατά τη διάρκεια της υλοποίησης 
χωρίς υπαιτιότητα του φορέα, επιτρέπεται μόνο μετά από 
έγκριση του Δ.Σ. του ΟΑΕΔ, εφόσον η μείωση αυτή υπερ¬ 
βαίνει το 30% του συνολικού αριθμού. 

4. Κατά τη διάρκεια της πρακτικής είναι υποχρεωτική η 
παρουσία εκπαιδευτή. 

5. Η ημερήσια διάρκεια υλοποίησης κάθε προγράμματος 
είναι για το θεωρητικό μέρος κατ’ ανώτατο 6 ώρες, ενώ η 
συνολική διάρκεια (θεωρία + πρακτική) δεν μπορεί να υ¬ 
περβαίνει τις 8 ώρες. 

6. Κάθε καταρτιζόμενος δεν είναι δυνατό να συμμετέχει 
σε περισσότερα από ένα προγράμματα στην ίδια χρονική 
περίοδο. Για το ανωτέρω στοιχείο κάθε καταρτιζόμενος υ¬ 
πογράφει υπεύθυνη δήλωση του Ν. 1599/86. 

7. Οι καταρτιζόμενοι υποβάλλονται σε αξιολόγηση τόσο 
κατά την υλοποίηση του προγράμματος κατάρτισης όσο 
και μετά την ολοκλήρωση αυτού. Μετά το πέρας της κα¬ 
τάρτισης χορηγείται σε κάθε καταρτιζόμενο σχετική βε¬ 


βαίωση παρακολούθησης από την εταιρεία. 

8. Η επιλογή των καταρτιζομένων γίνεται από διμελή επι¬ 
τροπή, η οποία συγκροτείται με απόφαση του Διοικητή του 
ΟΑΕΔ, στην οποία συμμετέχουν ένας εκπρόσωπος του Ο¬ 
ΑΕΔ και ένας εκπρόσωπος της εταιρείας. Ως κριτήρια επι¬ 
λογής λαμβάνονται υπόψη: 

α) να είναι επιδοτούμενοι άνεργοι ή να είναι άνεργοι για 
τους οποίους έχει εκπνεύσει η περίοδος της επιδότησης 
της ανεργίας και παραμένουν άνεργοι ή να είναι εγγε¬ 
γραμμένοι στα μητρώα ανέργων του ΟΑΕΔ. Οι άνεργοι οι 
οποίοι πρόκειται να εκπαιδευτούν πρέπει να έχουν κάρτα 
ανεργίας του Ο.Α.Ε.Δ. 

β) πτυχιούχοι ΑΕΙ, ΤΕΙ που έχουν ετήσιο εισόδημα από ε¬ 
παγγελματική δραστηριότητα μέχρι του ύψους του αφο¬ 
ρολόγητου ποσού με βάση το εκκαθαριστικό σημείωμα 
του προηγούμενου οικονομικού έτους 

γ) πτυχιούχοι ΑΕΙ, ΤΕΙ, οι οποίοι δεν έχουν υποβάλλει φο¬ 
ρολογική δήλωση στο προηγούμενο οικονομικό έτος. Στην 
περίπτωση αυτή υποβάλλουν δήλωση του Νόμου 1599/86 
ότι είναι άνεργοι αναφέροντας και το οικονομικό διάστημα 
ανεργίας στον κλάδο τους. 

δ) να πληρούν τις προδιαγραφές των εκπαιδευόμενων 
που αναφέρονται στο αναλυτικό πρόγραμμα. 

9. Η εκπαιδευτική ώρα ορίζεται σε 45 λεπτά και 15 λεπτά 
υποχρεωτικό διάλειμμα και για το πρακτικό και εργαστη¬ 
ριακό μέρος ορίζονται 15 λεπτά διάλειμμα ανά δίωρο. 

10. Για κάθε ενέργεια κατάρτισης και ανά ειδικότητα εί¬ 
ναι υποχρεωτική η παροχή τους εκπαιδευόμενους εκπαι¬ 
δευτικών σημειώσεων και των απαιτουμένων εκπαιδευτι¬ 
κών υλικών. 

11. Επιτρέπεται η απουσία των καταρτιζομένων σε πο¬ 
σοστό 10% του συνολικού αριθμού των ωρών του προ¬ 
γράμματος. Το εκπαιδευτικό επίδομα ανάγεται στις πραγ¬ 
ματικές ώρες παρακολούθησης του προγράμματος. Κα¬ 
ταρτιζόμενοι που έχουν πραγματοποιήσει περισσότερες 
απουσίες από το 10% του συνολικού αριθμού των ωρών 
του προγράμματος δεν δικαιούνται οποιασδήποτε αμοι¬ 
βής και δεν τους χορηγείται βεβαίωση κατάρτισης. 

12. Οι εκπαιδευτές που μπορεί να αντικατασταθούν κατά 
την διάρκεια υλοποίησης του προγράμματος δεν μπορεί 
να ξεπερνούν το 50% του συνόλου και εφόσον οι νέοι εκ¬ 
παιδευτές έχουν τουλάχιστον τα ίδια ή ανώτερα τυπικά και 
ουσιαστικά προσόντα με τους αντικατασταθέντες. Ο φο¬ 
ρέας υποχρεούται να γνωστοποιήσει την αντικατάσταση 
στην υπηρεσία που έχει εγκρίνει την πρόταση, υποβάλλο¬ 
ντας ταυτόχρονα βιογραφικά σημειώματα και αιτιολογώ¬ 
ντας ταυτόχρονα την αντικατάσταση. 

13. Αύξηση του συνολικού αριθμού εκπαιδευτών επιτρέ¬ 
πεται έως 30%. 

14. Ο φορέας υποχρεούται να γνωστοποιήσει την αύξη¬ 
ση του αριθμού των εκπαιδευτών στην υπηρεσία που έχει 
εγκρίνει την πρόταση υποβάλλοντας ταυτόχρονα βιογρα- 
φικά σημειώματα και αιτιολογώντας την αύξηση αυτή. 

15. Απαγορεύεται η κατάρτιση κατά τις Κυριακές και επί¬ 
σημες αργίες, εκτός ειδικών περιπτώσεων οι οποίες, εφό¬ 
σον υπάρχουν, θα ορίζονται από τους προτείνοντες ρητώς 
κατά την υποβολή της πρότασης. 

ΑΡΘΡΟ 4 

ΕΠΙΛΕΞΙΜΕΣ ΔΑΠΑΝΕΣ 

Οι επιλέξιμες δαπάνες για χρηματοδότηση από το ΕΚΤ 
των ενεργειών που περιγράφονται στα προηγούμενα άρ¬ 
θρα, είναι: 

Α. ΔΑΠΑΝΕΣ ΕΚΠΑΙΔΕΥΤΩΝ 

Στη κατηγορία αυτή περιλαμβάνονται: 

Α. 1. Οι αμοιβές των εκπαιδευτών, οι οποίες ανάλογα με τα 
τυπικά και ουσιαστικά προσόντα, διαμορφώνονται ως εξής: 

α. Μέχρι 15.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών και έχουν τουλάχιστον 3 χρόνια επαγγελματική 
εμπειρία ή είναι κάτοχοι πτυχίου τριτοβάθμιας εκπαίδευ¬ 
σης και έχουν τουλάχιστον 20 χρόνια επαγγελματική ε¬ 
μπειρία. 

β. Μέχρι 12.000 δραχμές ανά ώρα κατάρτισης για τους 
εκπαιδευτές που είναι κάτοχοι μεταπτυχιακών τίτλων 
σπουδών ή είναι κάτοχοι πτυχίου τριτοβάθμιας εκπαίδευ¬ 
σης και έχουν τουλάχιστον 10 χρόνια επαγγελματική ε¬ 
μπειρία. 

γ. Μέχρι 9.000 δραχμές ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης και έχουν τουλάχιστον 3 χρόνια επαγγελματική ε¬ 
μπειρία. 

δ. Μέχρι 8.000 δραχμές ανά ώρα κατάρτισης για τους εκ¬ 
παιδευτές που είναι εμπειροτέχνες (εργοδηγοί δομικών 
έργων, χειριστές κλπ) που έχουν τουλάχιστον 10 χρόνια ε¬ 
παγγελματική εμπειρία. 

ε. Μέχρι 7.000 δραχμές ανά ώρα κατάρτισης για τους εκ¬ 
παιδευτές που είναι κάτοχοι πτυχίου τριτοβάθμιας εκπαί¬ 
δευσης. 

στ. Μέχρι 5.000 δραχμές ανά ώρα κατάρτισης για τους 
εκπαιδευτές που είναι τελειόφοιτοι Γ ενικού ή Τεχνικού Λυ¬ 
κείου ή Τεχνικών Επαγγελματικών Σχολών του Υπουργείου 
Παιδείας, ή Σχολών Μαθητείας του ΟΑΕΔ και έχουν 4 χρό¬ 
νια επαγγελματική εμπειρία. 

ζ. Μέχρι 5.000 δραχμές ανά ώρα κατάρτισης για τους εκ¬ 
παιδευτές του έχουν τελειώσει την 9ετη υποχρεωτική εκ¬ 
παίδευση (Γυμνάσιο) και έχουν τουλάχιστον 6 χρόνια ε¬ 
παγγελματική εμπειρία. 

η. Μέχρι4.000 δραχμές ανά ώρα κατάρτισης για τους εκ¬ 
παιδευτές πρακτικής εκπαίδευσης που έχουν τουλάχιστον 
8 χρόνια επαγγελματική εμπειρία. 

Σε όλες τις παραπάνω αμοιβές συμπεριλαμβάνονται οι α¬ 
σφαλιστικές εισφορές (αναλογία εργαζομένου) όταν η α¬ 
σφάλιση στο ΙΚΑ είναι υποχρεωτική σύμφωνα με την ισχύ- 
ουσα νομοθεσία, καθώς και οι δαπάνες επιδομάτων εορ¬ 
τών, αδείας και αποζημιώσεων αδείας που αντιστοιχούν 
στο χρονικό διάστημα που διαρκεί η εκπαίδευση. Οι εργο- 
δοτικές εισφορές των παραπάνω αμοιβών είναι επιλέξιμη 
δαπάνη. 

Στις περιπτώσεις που οι εκπαιδευτές εκδίδουν Διπλότυ¬ 
πη Απόδειξη Παροχής Υπηρεσιών ή Τιμολόγιο Παροχής Υ¬ 
πηρεσιών, οι ασφαλιστικές εισφορές του ΙΚΑ (όπου απαι¬ 
τείται) αποτελούν επιπλέον επιβάρυνση των παραπάνω ο- 
ριζομένων αμοιβών του άρθρου 4, παρ. 1 και αποδίδονται 
στο ΙΚΑ από τον φορέα υλοποίησης. 

Οι ανωτέρω δαπάνες θεωρούνται επιλέξιμες εφόσον έ¬ 
χουν αποδοθεί οι ασφαλιστικές εισφορές (όπου απαιτεί¬ 
ται), ο φόρος εισοδήματος και το τέλος χαρτοσήμου. 

Α.2. Δαπάνες που αφορούν σε έξοδα ταξιδιού, διαμονής 
και διατροφής των εκπαιδευτών. 

Σχετικά με τα έξοδα μετακίνησης (εκτός έδρας), όταν μεν 
αυτή πραγματοποιείται με τα μέσα μαζικής μεταφοράς θα 
καταβάλλεται το αντίτιμο του εισιτηρίου, όταν δε γίνεται με 
χρήση IX αυτοκινήτου θα καταβάλλεται η χιλιομετρική απο¬ 
ζημίωση που ισχύει στο Δημόσιο, υπό την προϋπόθεση ότι 
αιτιολογημένα θα προκύπτει η ανάγκη πραγματοποίησής 
της για την υλοποίηση της συγκεκριμένης ενέργειας. 


Α.3. Για να χρηματοδοτηθούν οι παραπάνω κατηγορίες 
δαπανών πρέπει να υπάρχουν τα παρακάτω παραστατικά: 
-Ονομαστική κατάσταση των εκπαιδευτών 

-Βιογραφικά των εκπαιδευτών 

-Δείγμα υπογραφής των εκπαιδευτών 

-Δελτία παρουσίας των εκπαιδευτών 

-Δελτία διδασκόμενης ύλης 

-Μηνιαίο δελτίο πραγματοποιηθεισών ωρών απασχόλη¬ 
σης για κάθε εκπαιδευτή. 

-Τιμολόγια ή Αποδείξεις Παροχής Υπηρεσιών των εκπαι¬ 
δευτών σύμφωνα με την φορολογική νομοθεσία. 

- Μισθοδοτικές καταστάσεις 

- Εντάλματα πληρωμής 

- Ωρολόγιο πρόγραμμα 

Α.4. Σε περίπτωση μη ύπαρξης των προβλεπομένων πα¬ 
ραστατικών, οι ανωτέρω δαπάνες δεν θεωρούνται επιλέξι¬ 
μες. 

Β. ΔΑΠΑΝΕΣ ΚΑΤΑΡΤΙΖΟΜΕΝΩΝ 

Για αυτή τη κατηγορία δαπανών ισχύουν τα παρακάτω : 

Β. 1. Οι καταρτιζόμενοι άνεργοι δικαιούνται εκπαιδευτικό 
επίδομα 1.000 δρχ. μικτό ανά ώρα κατάρτισης. Σε περί¬ 
πτωση που στο πρόγραμμα συμμετέχουν άτομα που λαμ¬ 
βάνουν επίδομα ανεργίας, το χρονικό διάστημα που γίνε¬ 
ται η κατάρτιση συμψηφίζεται με τον χρόνο επιδότησης 
της ανεργίας. 

Β.2. Οι καταρτιζόμενοι ασφαλίζονται υποχρεωτικά στο I- 
ΚΑ σύμφωνα με την ισχύουσα νομοθεσία για τις καλύψεις 
που προβλέπονται από αυτή εκτός αν είναι ήδη ασφαλι¬ 
σμένοι σε άλλον φορέα κύριας ασφάλισης, π.χ. ΤΕΒΕ, ΤΣΑ, 
ΤΣΜΕΔΕ, οπότε πρέπει να προσκομίσουν αντίστοιχο πι¬ 
στοποιητικό. Επιλέξιμες δαπάνες αποτελούν οι ασφαλιστι¬ 
κές εισφορές εφόσον έχουν αποδοθεί. 

Β.3. Το εκπαιδευτικό επίδομα σε όλες τις περιπτώσεις α¬ 
ποτελεί εισόδημα και υπόκειται σε φόρο εισοδήματος και 
τέλος χαρτοσήμου, είναι δε επιλέξιμη δαπάνη εφόσον έ¬ 
χουν αποδοθεί οι προαναφερόμενες κρατήσεις και οι α¬ 
σφαλιστικές εισφορές. 

Β.4 Τα έξοδα μετακίνησης των καταρτιζομένων είναι επι¬ 
λέξιμη δαπάνη ως εξής: 

α) Γ ια μετακινήσεις των καταρτιζομένων με τα μέσα μα¬ 
ζικής μεταφοράς τόσο δημόσια όσο και με μέσα μαζικής 
μεταφοράς που θα διαθέτουν προς τον σκοπό αυτόν οι ε¬ 
ταιρείες (λεωφορεία μεταφοράς προσωπικού) στον χώρο 
εκπαίδευσης (εργοτάξιο) και επιστροφή στον τόπο μονί¬ 
μου διαμονής εφ’όσον αποδεδειγμένα αυτός βρίσκεται ε¬ 
κτός των ορίων του Δήμου ή της Κοινότητας που γίνεται η 
εκπαίδευση, 

β) για ομαδικές μετακινήσεις των καταρτιζομένων που ε¬ 
ξυπηρετούν εκπαιδευτικούς σκοπούς (π.χ. υλοποίηση 
πρακτικής εκτός των εγκαταστάσεων της εταιρείας, εκπαι¬ 
δευτικά ταξίδια, επισκέψεις κλπ.) και 

γ) για απολύτως αιτιολογημένες περιπτώσεις, όπου α¬ 
παιτούνται μετακινήσεις καταρτιζόμενων σε απομακρυ¬ 
σμένα εργοτάξια, μπορούν να καλυφθούν χωριστά οι δα¬ 
πάνες αυτές βάσει παραστατικών. 

Β.δ.Τα έξοδα διαμονής και διατροφής των καταρτιζομέ- 
νων. 

Οι ανωτέρω δαπάνες είναι επιλέξιμες, εφ'όσον υπάρ¬ 
χουν τα εξής παραστατικά: 

- Ονομαστική κατάσταση των καταρτιζομένων 

- Δελτίο παρουσίας των καταρτιζομένων 

- Αιτήσεις υποψηφίων 

- Παραστατικά πληρωμής των καταρτιζομένων 

- Καταστάσεις αμοιβών και αποδεικτικά καταβολής των 
ασφαλιστικών εισφορών - Ωρολόγιο πρόγραμμα εκπαί¬ 
δευσης 

- Δελτίο διδαχθείσας ύλης 

- Αποδεικτικά στοιχεία για τα έξοδα μετακίνησης, διαμο¬ 
νής και διατροφής των καταρτιζόμενων. 

- Υπεύθυνη δήλωση του Ν. 1599/86 όπ είναι άνεργοι για 
όσους απαιτείται. 

- Κάρτα εγγραφής σας καταστάσεις ανέργων του ΟΑΕΔ 
με δικαίωμα τακτικού επιδόματος ανεργίας. 

- Φωτοαντίγραφο του Δελτίου Αστυνομικής Ταυτότητος 
των καταρτιζομένων, αρμοδίως επικυρωμένο. 

Η μη ύπαρξη παραστατικών καθιστά τις δαπάνες μη επι¬ 
λέξιμες. 

Γ. ΑΝΑΛΩΣΙΜΑ, ΚΑΤΑΝΑΛΩΣΗ ΚΑΙ ΕΞΟΠΛΙΣΜΟΣ/Α¬ 
ΜΕΣΕΣ ΔΑΠΑΝΕΣ 

Γ. 1. Όσον αφορά τα αναλώσιμα, την κατανάλωση και τον 
εξοπλισμό χρηματοδοτούνται δαπάνες που αφορούν: 

α. Τα μη αποσβέσιμα υλικά που είναι απαραίτητα για την 
κατάρτιση όπως διδακτικό υλικό, βιβλία, γραφική ύλη, ση¬ 
μειώσεις, συγγραφή σημειώσεων, φωτοτυπίες, εκτυπώ¬ 
σεις, δακτυλογραφήσεις, υλικά εκπαίδευσης, δαπάνες α¬ 
ποστολής εντύπων, ατομικά προστατευτικά είδη των κα¬ 
ταρτισμένων, υλικά καθαριότητος κ.λπ. Το ποσοστό των 
πρώτων υλών που δικαιολογούνται για την πρακτική άσκη¬ 
ση δεν μπορεί να υπερβαίνει το 10 % του συνολικού κό¬ 
στους του προγράμματος. Για τα παραπάνω είδη απαιτού¬ 
νται τιμολόγια και δελτία αποστολής. Η ποσότητα και αξία 
των αναλωσίμων υλικών επαληθεύεται και αποδεικνύεται 
συσχετιζόμενη με τον αριθμό των καταρπζομένων καθώς 
και με τα ιδιαίτερα χαρακτηριστικά κάθε προγράμματος. 

β. Η τυχόν ενοικίαση του επιπλέον εξοπλισμού που είναι 
απαραίτητος για την κατάρτιση, είναι επιλέξιμη δαπάνη, ε¬ 
φόσον το συνολικό μίσθωμα δεν υπερβαίνει το 5% της α¬ 
γοραστικής αξίας του εξοπλισμού αυτού προκειμένου πε¬ 
ρί εργοταξιακού εξοπλισμού και το 20% προκειμένου περί 
εξοπλισμού γραφείου και είναι προσαρμοσμένο στις ισχύ- 
ουσες τιμές της αγοράς. 

Γ ια την απόδειξη των παραπάνω απαιτούνται, μισθωτή¬ 
ρια συμβόλαια, θεωρημένα από την αρμόδια ΔΟΥ, τιμολό¬ 
για ως και δελτίο αποστολής, τόσο κατά την παράδοση ό¬ 
σο και κατά την επιστροφή. 

γ. Η απόσβεση του εξοπλισμού σύμφωνα με την ισχύου- 
σα εθνική νομοθεσία 

δ. Οι δαπάνες επιλογής των καταρτιζομένων. 

ε. Οι δαπάνες αξιολόγησης του προγράμματος και διορ¬ 
γάνωσης ημερίδας για την απονομή των βεβαιώσεων εκ¬ 
παίδευσης. 

στ. Οι δαπάνες συντήρησης των χώρων εκπαίδευσης. 

ζ. Οι δαπάνες μεταφοράς, εγκατάστασης, συντήρησης 
και ασφάλισης του εξοπλισμού που απαιτείται για την κα¬ 
τάρτιση. 

η. Ενοίκια των δομών που χρησιμοποιούνται για την υλο¬ 
ποίηση του προγράμματος, για τα οποία απαιτούνται μι¬ 
σθωτήρια συμβόλαια θεωρημένα από την αρμόδια Δ.Ο.Υ. 

Οι δαπάνες των παραγράφων γ και ζ της κατηγορίας αυ¬ 
τής δεν μπορούν να υπερβαίνουν το 5% του συνολικού κό¬ 
στους του προγράμματος. 

Γ.2. Εξοπλισμός μπορεί να μισθωθεί και από τον φορέα 
υλοποίησης του θεωρητικού μέρους του προγράμματος, 
στην περίπτωση δε αυτή πρέπει να αναφέρεται σαφώς το 
μίσθωμα στην σχετική σύμβαση. 


Δ. ΛΟΙΠΕΣ ΔΑΠΑΝΕΣ / ΕΜΜΕΣΕΣ ΔΑΠΑΝΕΣ 

Δ. 1. Στην κατηγορία αυτή χρηματοδοτούνται δαπάνες 
που αφορούν: 

• Αμοιβή επιστημονικού υπεύθυνου του προγράμματος, 
συμπεριλαμβανομένων των λοιπών επιβαρύνσεων (εργο- 
δοτικές εισφορές, αποδοχές άδειας και επιδόματα άδειας 
και εορτών) 

• Αμοιβές διοικητικού και βοηθητικού προσωπικού που 
απασχολούνται στη συγκεκριμένη ενέργεια συμπεριλαμ¬ 
βανομένων των λοιπών επιβαρύνσεων (εργοδοτικές ει¬ 
σφορές, αποδοχές αδείας και επιδόματα αδείας και εορ¬ 
τών) 

• Δαπάνες μετακίνησης, διαμονής και διατροφής του ως 
άνω προσωπικού 

• Δαπάνες προετοιμασίας των προγραμμάτων 

• Δαπάνες ύδρευσης, θέρμανσης κ.λπ. 

• Δαπάνες ημερίδας δημοσιότητας, δημοσιοποίησης 
των προγραμμάτων· Αμοιβές για βρεφονηπιακούς σταθ¬ 
μούς κατά τη διάρκεια υλοποίησης των προγραμμάτων 

• Αμοιβές φορέων υλοποίησης της θεωρητικής κατάρτι¬ 
σης που αφορούν σ'αυτήτην κατηγορία δαπανών (για προ¬ 
ετοιμασία προγραμμάτων, διοικητική υποστήριξη κ.λπ.) 

Δ.2. Γ ια τις παραπάνω δαπάνες απαιτούνται αποδεικτικά 
στοιχεία όπως: μισθοδοτικές καταστάσεις, τιμολόγια κ.λπ. 

Δ.3. Το σύνολο των δαπανών (λοιπές δαπάνες και έμμε¬ 
σες δαπάνες) της παρούσας παραγράφου δεν είναι δυνα¬ 
τόν να υπερβαίνει το 1/4 του συνολικού κόστους του προ¬ 
γράμματος. 

Ε. ΕΠΙΛΕΞΙΜΟΤΗΤΑ ΔΑΠΑΝΩΝ 

Όλες οι δαπάνες που αναλύονται στο παρόν άρθρο 4 εί¬ 
ναι επιλέξιμες εφόσον δεν έχουν ενταχθεί προς χρηματο¬ 
δότηση από άλλο διαρθρωτικό ταμείο της Ε.Ε. 

Όλες οι κατηγορίες των δαπανών θεωρούνται επιλέξι¬ 
μες, μόνο εφ’οσον η υποχρέωση έχει αναληφθεί κατά διά¬ 
στημα δύο μήνες πριν την έναρξη υλοποίησης του προ¬ 
γράμματος έως και δύο μήνες μετά το πέρας αυτού. 

Για να είναι επιλέξιμες οι παραπάνω κατηγορίες δαπα¬ 
νών, πρέπει: 

• Να είναι σύμφωνες με την εγκριτική απόφαση 

• Να αποδεικνύονται από τα απαραίτητα παραστατικά 
που προβλέπει ο ΚΒΣ. 

ΟΙΚΟΝΟΜΙΚΟΙ ΟΡΟΙ - ΣΤΟΙΧΕΙΑ ΥΠΟΛΟΓΙΣΜΟΥ ΤΟΥ ΣΥ¬ 
ΝΟΛΙΚΟΥ ΚΟΣΤΟΥΣ ΤΟΥ ΠΡΟΓΡΑΜΜΑΤΟΣ 

Οι ενέργειες κατάρτισης διαβαθμίζονται αναλόγως του 
επιπέδου των εκπαιδευτών, των καταρτιζομένων, της ύ¬ 
παρξης επί πλέον κατάλληλου εξοπλισμού και σε συνάρ¬ 
τηση με το περιεχόμενο του προγράμματος και τα χρησι¬ 
μοποιούμενα μέσα. Η διαβάθμιση των ενεργειών συνεχιζό¬ 
μενης επαγγελματικής κατάρτισης αποτελεί τη βάση 
ανάλογης διαβάθμισης του συνολικού κόστους του προ¬ 
γράμματος. 

Γιατις ενέργειες κατάρτισης το μέσο ωριαίο κόστος ανά 
καταρτιζόμενο δεν μπορεί να είναι μεγαλύτερο των 4.000 
δρχ. Στην περίπτωση που η ενέργεια κατάρτισης περιλαμ¬ 
βάνει τις δαπάνες της παραγράφου του σημείου 5.4 του 
παρόντος άρθρου, το μέσο ωριαίο κόστος ανά καταρτιζό¬ 
μενο δεν μπορεί να είναι μεγαλύτερο των 4.300 δρχ. 

Σε περίπτωση μείωσης του αριθμού των εγκεκριμένων α¬ 
τόμων προ της έναρξης υλοποίησης, αναπροσαρμόζεται 
το εγκριθέν κόστος του προγράμματος σύμφωνα με το ε¬ 
γκεκριμένο μέσο ωριαίο κόστος ανά καταρτιζόμενο. 

Σε περίπτωση όμως που η μείωση του αριθμού των κα¬ 
ταρτιζόμενων γίνει κατά την διάρκεια υλοποίησης και σύμ- 



4580 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


φωνα με την παράγραφο 3 του άρθρου 3. περικόπτεται μό¬ 
νο η αποζημίωση των καταρτιζόμενων, υπό την προϋπόθε¬ 
ση ότι δεν θα μειωθεί ο αριθμός των καταρτιζόμενων που 
θα απασχοληθούν. 

Η καταβολή των αμοιβών των καταρτιζόμενων έχει προ¬ 
τεραιότητα και γίνεται εξ ολοκλήρου με την λήξη του προ¬ 
γράμματος και υπό την προϋπόθεση ότι έχει καταβληθεί 
στο φορέα υλοποίησης η Β’ προκαταβολή, με εξαίρεση τις 
αμοιβές των επιδοτούμενων ανέργων και για όσο διάστη¬ 
μα διαρκεί η επιδότησή τους λόγω ανεργίας, οι οποίες θα 
καταβάλλονται κάθε μήνα από την εταιρεία ανεξάρτητα αν 
έχει καταβληθεί ή όχι προκαταβολή. Σε περίπτωση που ο ε¬ 
πιδοτούμενος άνεργος πραγματοποιήσει πάνω από το 
10% των απουσιών των συνολικών ωρών του προγράμμα¬ 
τος το κόστος των αμοιβών που θα του καταβληθεί από την 
εταιρεία το αναλαμβάνει ο ΟΑΕΔ. 

ΑΡΘΡΟ 5 

ΥΠΟΒΟΛΗ ΚΑΙ ΤΗΡΗΣΗ ΔΙΚΑΙΟΛΟΓΗΤΙΚΩΝ ΑΠΟ ΤΟΥΣ 
ΦΟΡΕΙΣ ΥΛΟΠΟΙΗΣΗΣ 

1. Μετά την έγκριση : 

-Γίνεται προκήρυξη του προγράμματος για την υποβολή 
αιτήσεων από τους ανέργους. 

-Συστήνεται η επιτροπή επιλογής των καταρτιζομένων η 
οποία με την ολοκλήρωση του έργου της συντάσσει πρα¬ 
κτικό επιλογής καταρτιζομένων. 

2. Η εταιρεία υποχρεούται το αργότερο 10 ημέρες πριν 
την έναρξη της κατάρτισης να υποβάλλει τα παρακάτω : 

- Βεβαίωση-Δήλωση της έναρξης υλοποίησης του προ¬ 
γράμματος στην οποία αναφέρεται, ο τόπος υλοποίησης 
του προγράμματος. 

- Αναθεωρημένο αναλυτικό προύπολογισμό προσαρμο¬ 
σμένο σύμφωνα με την εγκριτική απόφαση. 

- Δήλωση με την οποία γνωστοποιείται το ονοματεπώνυ¬ 
μο του υπεύθυνου για τη διαχείριση και υλοποίηση της ε¬ 
νέργειας κατάρτισης (Δ/νση, τηλ., Ραχ, Αρ. Ταυτότητας, 
δείγμα υπογραφής). 

- Τελική σύμβαση μεταξύ της εταιρείας ή των εταιρειών 
και του φορέα που υλοποιεί το θεωρητικό μέρος της κα¬ 
τάρτισης θεωρημένο από την αρμόδια Δ.Ο.Υ. Η σύμβαση 
αυτή περιλαμβάνει τα στοιχεία που αναφέρονται στο σύμ¬ 
φωνο συνεργασίας χωρίς τροποποίηση εκτός των οικονο¬ 
μικών στοιχείων, τα οποία θα πρέπει να είναι προσαρμο¬ 
σμένα σύμφωνα με το εγκριθέν κόστος του προγράμματος. 

- Αναλυτικό ωρολόγιο πρόγραμμα (θεωρίας και πρακτι¬ 
κής) στο οποίο αναγράφεται και ο αντίστοιχος εκπαιδευ¬ 
τής. 

- Κατάσταση με το δείγμα υπογραφής των καταρτιζομέ- 
νων. 

- Κατάσταση με το δείγμα υπογραφής των εκπαιδευτών. 

- Απόφαση της επιτροπής για την επιλογή των καταρτι- 
ζομένων για προγράμματα ανέργων. 

3. Κατά την υλοποίηση του προγράμματος και το αργό¬ 
τερο 10 ημέρες μετά τη λήξη του τριμήνου η εταιρεία υπο- 
χρεούται να υποβάλλει: 

- Τριμηνιαίο δελπ'ο Δαπανών. 

- Τριμηνιαίο δελτίο Παρακολούθησης της ενέργειας. 

4. Εντός ενός (1) μηνός μετά το τέλος του προγράμματος 
κατάρτισης και το αργότερο μέχρι τέλους Ιανουάριου του 
επόμενου έτους, η εταιρεία υποχρεούται να υποβάλλει: 

• Αίτηση αποπληρωμής του προγράμματος κατάρτισης 
στη Δ/νση Οικονομικών Υπηρεσιών του ΟΑΕΔ. 


• Αναλυτική έκθεση υλοποίησης η οποία περιλαμβάνει 
και την αξιολόγηση των εκπαιδευτών, των καταρτιζομένων 
και του προγράμματος στη Διεύθυνση Συνεχιζόμενης Κα¬ 
τάρτισης του ΟΑΕΔ. 

Σε περίπτωση μη τήρησης των προθεσμιών για την υπο¬ 
βολή των αιτήσεων αποπληρωμής, το πρόγραμμα ακυρώ¬ 
νεται και αιτείται επιστροφή των μέχρι τότε εισπραχθεισών 
προκαταβολών. 

ΑΡΘΡΟ 6 

ΟΡΟΙ ΧΡΗΜΑΤΟΔΟΤΗΣΗΣ 

1. Στην χρηματοδότηση των ενεργειών κατάρτισης το 
80% αποτελεί συνδρομή του ΕΚΤ και το 20% Εθνική συμ¬ 
μετοχή που καταβάλλεται από τον ΟΑΕΔ. 

2. Επιτρέπεται η εσωτερική ανακατανομή των στοιχείων 
του αναλυτικού προϋπολογισμού έως ποσοστού 20% επί 
του συνολικού κόστους του προγράμματος εκτός της τέ¬ 
ταρτης κατηγορίας δαπανών. 

3. Ο ΟΑΕΔ προκαταβάλλει το 50% του συνόλου των δα¬ 
πανών κατάρτισης στην εταιρεία μετά την έναρξη του προ¬ 
γράμματος και εφόσον πραγματοποιηθεί έλεγχος από τις 
Υπηρεσίες του ΟΑΕΔ, μετά από κατάθεση ισόποσης εγ¬ 
γυητικής επιστολής, η οποία επιστρέφεται με την καταβο¬ 
λή της Β’ προκαταβολής. 

Δεύτερη προκαταβολή μέχρι 30% του κόστους μπορεί 
να χορηγηθεί αφού πρώτα πιστοποιηθεί ότι έχει χρησιμο¬ 
ποιηθεί το ήμισυ της πρώτης προκαταβολής και ότι η εκτέ¬ 
λεση του προγράμματος έχει υλοποιηθεί σύμφωνα με τους 
όρους της παρούσας σε συνάρτηση με τις εκθέσεις επο- 
τττείας του προγράμματος και εφόσον έχουν υποβληθεί τα 
σχετικά τριμηνιαία δελτία δαπανών και παρακολούθησης 
ενεργειών, μετά από κατάθεση ισόποσης εγγυητικής επι¬ 
στολής, η οποία επιστρέφεται με τη λήξη του προγράμμα¬ 
τος κατάρτισης, την υποβολή φακέλου αποπληρωμής και 
την εκκαθάρισή του. Η δεύτερη προκαταβολή μπορεί να 
χορηγηθεί χωρίς την κατάθεση ισόποσης εγγυητικής επι¬ 
στολής, με την προϋπόθεση ότι έχει ολοκληρωθεί το πρό¬ 
γραμμα εκπαίδευσης, έχει κατατεθεί στη διεύθυνση οικο¬ 
νομικών υπηρεσιών του ΟΑΕΔ φάκελος δαπανών του προ¬ 
γράμματος (αποπληρωμής), έχουν πραγματοποιηθεί 
μέχρι τη λήξη της κατάρτισης θετικοί έλεγχοι εποπτείας α¬ 
πό τις υπηρεσίες του ΟΑΕΔ και εφόσον οι δαπάνες του 
Προγράμματος, αφού ελεγχθούν, υπερκαλύπτουν την 
πρώτη και τη δεύτερη προκαταβολή. Στην περίπτωση αυ¬ 
τή, με την καταβολή της β’ προκαταβολής, επιστρέφεται η 
εγγυητική επιστολή της α’ προκαταβολής, εφόσον συ¬ 
ντρέχουν οι ανωτέρω αναφερόμενοι λόγοι.Η αποπληρωμή 
του προγράμματος θα καταβληθεί στην εταιρεία μετά την 
λήξη της υποχρεωτικής περιόδου απασχόλησης των κα- 
ταρτιζομένων, όπως περιγράφεται στο άρθρο 2, παρ. Β.1. 
της παρούσας, εφόσον η εταιρεία προσκομίσει καταστά¬ 
σεις μισθοδοσίας όπου εμφανίζονται οι προσληφθέντες 
καταρπζόμενοι στο συγκεκριμένο έργο καθώς και αποδει¬ 
κτικά στοιχεία καταβολής των ασφαλιστικών εισφορών. 

4. Σε περίπτωση αθέτησης της δέσμευσης για πρόσληψη 
και απασχόληση του αριθμού των καταρτιζομένων σύμφω¬ 
να με τους όρους της έγκρισης αναζητείται το καταβληθέν 
ποσό σύμφωνα με το Κώδικα Είσπραξης Δημοσίων Εσό¬ 
δων (Ν. 2362/95 - ΦΕΚ 247/95). 

5. Σε περίπτωση που αποδεδειγμένα χωρίς υπαιτιότητα 
της εταιρείας δεν τηρηθεί ο όρος της υποχρεωτικής απα¬ 
σχόλησης των καταρτιζομένων, αποφασίζει το Δ.Σ. του Ο¬ 
ΑΕΔ, σχετικά με την αποπληρωμή του προγράμματος ή την 
αναζήτηση του καταβληθέντος ποσού εν ολω ή εν μέρει. 

6. Αν κατά τη διάρκεια της κατάρτισης αποχωρήσει μέχρι 
το 30% των καταρτιζόμενων, χωρίς υπαιτιότητα της επιχεί¬ 
ρησης, από το σύνολο των δαπανών αφαιρείται μόνο το πο¬ 
σό των εκπαιδευτικών επιδομάτων και ασφαλιστικών ει¬ 
σφορών των καταρτιζόμενων που αποχώρησαν υπό την 
προϋπόθεση ότι μετά το τέλος της κατάρτισης προσλη- 
φθεί ο αριθμός των καταρτιζομένων που αναφέρεται 
στους όρους έγκρισης. 

ΑΡΘΡΟ 7 

ΣΥΣΤΗΜΑ ΕΛΕΓΧΟΥ 

1. Προκειμένου να εξασφαλισθεί η αποτελεσματικότητα 
των ενεργειών κατάρτισης λαμβάνονται τα αναγκαία μέ¬ 
τρα με σκοπό: 

Α. Την πιστή τήρηση των Εθνικών και Κοινοτικών διατά¬ 
ξεων. 

Β. Την τήρηση των όρων της σύμβασης. 

Γ. Την επιλεξιμότητα των δαπανών και την αιτιολόγησή 
τους. 

Δ. Την ορθή υλοποίηση των ενεργειών και την διαπίστω¬ 
ση του εάν αυτές είναι σύμφωνες με τις ισχύουσες ρυθμί¬ 
σεις. 

Ε. Την πρόληψη ή την διαπίστωση τυχόν παραβάσεων και 
την επιβολή κυρώσεων. 

ΣΤ. Την ανάκτηση τυχόν καταβληθέντων κεφαλαίων μετά 
τη διαπίστωση σχετικής παράβασης. 

2. Ο έλεγχος ενός προγράμματος συνίσταται στον τεκ¬ 
μηριωμένο τεχνικό, παιδαγωγικό, λογιστικό και οικονομικό 
έλεγχο αυτού, καθώς και στον έλεγχο διεξαγωγής του 
σύμφωνα με τις ισχύουσες κοινοτικές και εθνικές διατά¬ 
ξεις. Επίσης ελέγχεται: 

Α. Ο σεβασμός των στόχων του μέτρου στο οποίο έχει ε¬ 
νταχθεί η ενέργεια καθώς και του επιχειρησιακού προ¬ 
γράμματος μέρος του οποίου αυτή αποτελεί. 

Β. Η εναρμόνιση του προγράμματος με το ΚΠΣ και τους 
στόχους που προβλέπονται στη μεταρρύθμιση των διαρ¬ 
θρωτικών ταμείων. 

3. Οι ελεγχόμενοι φορείς υποχρεούνται να παρέχουν κά¬ 
θε δυνατή βοήθεια και ενημέρωση προς τους ελεγκτές υ¬ 
παλλήλους. 

4. Όλα τα απαραίτητα δικαιολογητικά και παραστατικά ε¬ 
νεργειών κατάρτισης που συγχρηματοδοτούνται από το Ε- 
ΚΤ πρέπει να τηρούνται στον τόπο υλοποίησης κατά την 
διάρκεια της κατάρτισης και μετά το πέρας αυτής στην έ¬ 
δρα της εταιρείας επί τριετία μετά την τελευταία πληρωμή 
(παρ. 3 αρθρ. 23 του καν. 2082/93 της Ευρωπαϊκής Ένω¬ 
σης) κάθε προγράμματος. 

5. Όλα τα τιμολόγια και δελτία παροχής υπηρεσιών πρέ¬ 
πει να είναι πρωτότυπα ή νομίμως επικυρωμένα. Δεν γίνο¬ 
νται δεκτά συγκεντρωτικά τιμολόγια εφόσον αυτά δε συ¬ 
νοδεύονται από αναλυτικά παραστατικά των επί μέρους 
δαπανών. 

6. Η τήρηση των παραπάνω αναφερομένων στοιχείων κα¬ 
θώς και των όρων, προϋποθέσεων και υποχρεώσεων των 
φορέων που συγχρηματοδοτούνται από το ΕΚΤ, όπως αυ¬ 
τές απορρέουν από το νομικό πλαίσιο που τις διέπει, πέραν 
οποιοσδήποτε άλλης επίπτωσης, επιφέρουν την ακύρωση 
των προγραμμάτων, την επιστροφή τυχόν εισπραχθέντων 
χρηματικών ποσών και τον αποκλεισμό του φορέα υλοποί¬ 
ησης από μελλοντικές χρηματοδοτήσεις του ΕΚΤ για τα ε¬ 
πόμενα 2 χρόνια. 

Οι παραπάνω κυρώσεις επιβάλλονται αθροιστικά ή κλι¬ 
μακωτά με σχετική απόφαση του Δ.Σ. του ΟΑΕΔ. Η ανα¬ 
ζήτηση καταβληθέντων ποσών γίνεται σύμφωνα με τον 


Κώδικα Είσπραξης Δημοσίων Εσόδων (Ν. 2362/95 - ΦΕΚ 
247/95). 

7. Προκειμένου οι πάσης φύσεως δαπάνες να θεωρη¬ 
θούν επιλέξιμες, πρέπει να αφορούν αποκλειστικά την ε¬ 
γκεκριμένη ενέργεια που υλοποιήθηκε, σύμφωνα με τους 
όρους της παρούσας Υπουργικής Απόφασης. 

ΑΡΘΡΟ 8 

ΔΙΑΔΙΚΑΣΙΑ ΕΛΕΓΧΟΥ 

1.0 έλεγχος των εγκεκριμένων ενεργειών γίνεται σε όλη 
τη διάρκεια υλοποίησης της κατάρτισης και της απασχό¬ 
λησης σε τρεις βαθμίδες: 

Α. Πρωτοβάθμιος, που διενεργείται από υπαλλήλους των 
υπηρεσιώντου ΟΑΕΔ (δύο υπάλληλοι για κάθε έλεγχο). 

Β. Δευτεροβάθμιος, που διενεργείται από υπαλλήλους 
των περιφερειακών διευθύνσεων του ΟΑΕΔ. 

Γ. Τριτοβάθμιος, που διενεργείται με εντολή της Διοίκη¬ 
σης του ΟΑΕΔ, ο οποίος επιλαμβάνεται και των ενστάσεων 
που δύναται να υποβάλλουν οι εταιρείες. Οι ενστάσεις αυ¬ 
τές υποβάλλονται εντός 60 ημερών από τη λήψη του απο¬ 
τελέσματος. 

2. Σκοπός του ελέγχου είναι η εξακρίβωση της ορθής ή 
μη υλοποίησης του εγκριθέντος προγράμματος σύμφωνα 
με τα οριζόμενα στην παρούσα. 

3. Κατά τον έλεγχο για τη διαπίστωση της υλοποίησης συ- 
ντάσσεται έκθεση εποπτείας ανά ελεγχόμενο πρόγραμμα 
κατάρτισης. Ένα αντίγραφό της παραδίδεται άμεσα στον 
υπεύθυνο του προγράμματος ή της εταιρείας, εν απουσία 
του δε, αποστέλλεται στην εταιρεία με προσωπική ευθύνη 
των ελεγκτών. 

4. Μετά την λήξη του προγράμματος θα συντάσσεται από 
τους αρμόδιους ελεγκτές γενική Έκθεση σε 2 αντίγραφα. 
Το ένα από αυτά παραδίδεται στην εταιρεία με υπογραφή 
και το άλλο υποβάλλεται στην Διεύθυνση Συνεχιζόμενης Ε¬ 
παγγελματικής Κατάρτισης του ΟΑΕΔ. 

5. Εκθέσεις εποπτείας που επισημαίνουν παρεκκλίσεις 
από τους όρους υλοποίησης, τίθενται υπόψη του Διοικητι¬ 
κού Συμβουλίου του ΟΑΕΔ, το οποίο αποφασίζει την περι¬ 
κοπή μέρους της χρηματοδότησης, ή την ακύρωση του 
προγράμματος ή αποκλεισμό του φορέα. Το Δ.Σ. του ΟΑ¬ 
ΕΔ στις περιπτώσεις ακύρωσης, πέρα της αναζήτησης των 
αχρεωστήτως καταβληθέντων ποσών, αθροιστικά ή κλιμα¬ 
κωτά, επιβάλλει έως και αποκλεισμό του υπεύθυνου φορέα 
από μελλοντικές χρηματοδοτήσεις του ΕΚΤ για τα επόμε¬ 
να δύο (2) χρόνια. 

6. Οι εν λόγω περικοπές ή ακυρώσεις ως και οι επανα- 
κτήσεις ποσών γνωστοποιούνται στις Διευθύνσεις Ελέγ¬ 
χου και Αξιολόγησης και Σχεδιασμού Προγραμμάτων ΕΚΤ 
του Υπουργείου Εργασίας και Κοινωνικών Ασφαλίσεων 
(κανονισμός 1681/94). 

ΑΡΘΡΟ 9 

Έλεγχο επί των ως άνω προγραμμάτων δύνανται να διε¬ 
νεργούν και εντεταλμένα όργανα των : 

• Υπουργείου Εργασίας και Κοινωνικών Ασφαλίσεων 

• Υπουργείου Οικονομικών 

• Ευρωπαϊκής Επιτροπής 

ΑΡΘΡΟ 10 

ΑΞΙΟΛΟΓΗΣΗ ΠΡΟΤΑΣΕΩΝ 

Η αξιολόγηση των προτάσεων γίνεται σε δύο (2) φάσεις 
σύμφωνα με την ημερομηνία κατάθεσης του φακέλου στο 
πρωτόκολλο της Διοίκησης του Ο.Α.Ε.Δ. και μέχρι της συ¬ 
μπλήρωσης του προβλεπόμενου από την προκήρυξη αριθ¬ 
μού ανέργων για κατάρτιση. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


Οι δύο φάσεις στις οποίες θα γίνει η αξιολόγηση είναι οι 
ακόλουθες: 

Α’ ΦΑΣΗ ΑΞΙΟΛΟΓΗΣΗΣ 
Έλεγχος πληρότητας του φακέλου 

Ο έλεγχος θα γίνεται από υπαλλήλους της αρμόδιας υ¬ 
πηρεσίας του ΟΑΕΔ. Το έντυπο πληρότητας του φακέλου 
μετά τη συμπλήρωσή του θα επισυνάπτεται στον ελεγχό¬ 
μενο φάκελο. Στην περίπτωση που παρουσιάζεται μη πλη¬ 
ρότητα του φακέλου η πρόταση δεν προωθείται στην Β' 
φάση αξιολόγησης. 

Β' ΦΑΣΗ ΑΞΙΟΛΟΓΗΣΗΣ 

Αξιολόγηση της πρότασης από Γνωμοδοτική Επιτροπή 

Η αξιολόγηση της πρότασης γίνεται από τριμελή Γ νωμο¬ 
δοτική Επιτροπή η οποία ορίζεται με απόφαση του Διοικη¬ 
τή του ΟΑΕΔ και αποτελείται από : 

-1 εκπρόσωπο του ΟΑΕΔ ως Πρόεδρο 
-1 εκπρόσωπο του Υπουργείου Εργασίας & Κοιν. Ασφα¬ 
λίσεων 

-1 εμπειρογνώμονα του Μητρώου Αξιολογητών 
Η αξιολόγηση γίνεται βάσει 3 ενοτήτων κριτηρίων που α¬ 
φορούν στα : 

1.ΣΧΕΔΙΟ ΑΠΑΣΧΟΛΗΣΗΣΗΣ 
Η αξιολόγηση του σχεδίου απασχόλησης θα γίνει με βά¬ 
ση τα ακόλουθα κριτήρια: 

• Πληρότητα, στην οποία κρίνονται: 

* Το προφίλ και η περιγραφή των θέσεων εργασίας 

* Το χρονοδιάγραμμα πλήρωσης των θέσεων 

* Οι ανθρωπομήνες απασχόλησης και η κατανομή αυτών 

• Σαφήνεια 

• Σύνδεση με αιτιολόγηση προσφοράς αναδόχου ομί¬ 
λου 

Η βαθμολογία κυμαίνεται από 0 έως 40. 

2. ΔΥΝΑΜΙΚΗ ΕΤΑΙΡΕΙΑΣ ΚΑΙ ΕΜΒΕΛΕΙΑ ΕΡΓΟΥ 
Αφορούν σε κριτήρια σχετικά με την δυναμική των εται¬ 
ρειών αλλά και με την εμβέλεια του συγκεκριμένου έργου 
για το οποίο γίνεται η πρόταση και είναι τα ακόλουθα: 

ί. Συνολικός κύκλος εργασιώντων τελευταίων 2 χρήσεων 
ξεχωριστά για κάθε εταιρεία που συμμετέχει στην υποβαλ¬ 
λόμενη πρόταση. Σε περίπτωση κοινής ενέργειας, στο κρι¬ 
τήριο συνεκτιμώνται οι κύκλοι εργασιών όλων των εταιρει¬ 
ών. 

ϋ. Συνολικός προϋπολογισμός του έργου για το οποίο γί¬ 
νεται η πρόταση κατάρτισης. 

Η βαθμολόγηση κυμαίνεται από 0 έως 30. 

3. ΠΕΡΙΕΧΟΜΕΝΟ ΕΚΠΑΙΔΕΥΤΙΚΟΥ ΠΡΟΓΡΑΜΜΑΤΟΣ - 
ΜΕΘΟΔΟΛΟΓΙΑ ΥΛΟΠΟΙΗΣΗΣ - ΑΠΟΤΕΛΕΣΜΑΤΙΚΟΤΗΤΑ 
Κριτήρια αξιολόγησης για το περιεχόμενο της ειδικότη¬ 
τας και μεθοδολογίας υλοποίησης. 

ί. Η δυνατότητα επίτευξης του σκοπού και των στόχων 
του προγράμματος. 

Ιί. Η επαγγελματική εμπειρία, το επιστημονικό επίπεδο 
των εκπαιδευτών σε σχέση με το αντικείμενο κατάρτισης, 
ϋί. Η αποτελεσματικότητα του προγράμματος, 
α. Νέες εκπαιδευτικές μέθοδοι 
β. Πολλαπλασιαστικά αποτελέσματα, 
γ. Ανάπτυξη νέων δεξιοτήτων 
δ. Επάρκεια θέσεων πρακτικής άσκησης, 
ε. Επάρκεια τεχνικού εξοπλισμού επιχειρήσεων όπου θα 
γίνει η εκπαίδευση. 


στ.Τεκμηριωμένη προοπτική περαιτέρω απασχόλησης κα- 
ταρτιζομένων και μετά την λήξη του συγκεκριμένου έργου 

Η βαθμολόγηση κυμαίνεται από 0 έως 30. 

Η Γνωμοδοτική Επιτροπή για την αξιολόγηση της πρότα¬ 
σης λαμβάνει υπόψη: 

Τη συνολική εικόνα της πρότασης, τα αποτελέσματα της 
βαθμολογίας των 3 πρώτων κριτηρίων, την προοπτική α¬ 
πασχόλησης των καταρτιζομένων στο προτεινόμενο έργο 
ή σε άλλα έργα καθώς και τις αναμενόμενες επιπτώσεις 
στη συνολικότερη ανάπτυξη του ανθρώπινου δυναμικού 
στο κατασκευαστικό κλάδο. 

Τέλος η Γ νωμοδοτική Επιτροπή μπορεί, επίσης να διατυ¬ 
πώσει συγκεκριμένες υποδείξεις σε στοιχεία της πρότα¬ 
σης για τα οποία θεωρεί ότι χρειάζονται βελτιώσεις. Οι πα¬ 
ρατηρήσεις αυτές καταγράφονται σε πρακτικό. 

Η Γνωμοδοτική Επιτροπή ερευνά, επίσης το ύψος και την 
ανάλυση του προϋπολογισμού και μπορεί να προτείνει, αν 
κριθεί αναγκαίο, συγκεκριμένες τροποποιήσεις. 

Μετά την ολοκλήρωση της αξιολόγησης συντάσσεται 
πρακτικό του έργου της, το οποίο και εισηγείται προς το 
Δ.Σ. του ΟΑΕΔ. 

Το Δ.Σ. του ΟΑΕΔ αποφασίζει για την τελική έγκριση των 
προγραμμάτων, λαμβάνοντας υπόψη τα καταρτισθέντα α¬ 
πό τη Γ νωμοδοτική Επιτροπή πρακτικά καθώς και το ύψος 
των διαθέσιμων πόρων. 

ΑΡΘΡΟ 11 

Κατά τη διάρκεια υλοποίησης των προγραμμάτων κα¬ 
τάρτισης, θα υπάρχει διαδικασία συνεχούς αξιολόγησης. 

Για το σκοπό αυτό θα συσταθεί ειδική ομάδα αξιολόγησης. 

Έργο της ομάδας αυτής είναι να αναπτύξει μεθόδους 
συνεχούς αξιολόγησης ως εξής: 

Α. Θα δημιουργηθεί μια βάση δεδομένων που θα περι¬ 
λαμβάνει : 

α) Αντικείμενο κατάρτισης 

β) Αριθμό καταρτιζομένων 

γ) Χαρακτηριστικά καταρτιζομένων (π.χ.επίπεδο εκπαί¬ 
δευσης, φύλο, ηλικία κλπ). 

δ) Γεωγραφικές περιοχές που εκτελείται το έργο. 

Β. Θα γίνεται αξιολόγηση του τρόπου υλοποίησης του 
προγράμματος κατάρτισης (ποιοτικά στοιχεία, οικονομικά 
στοιχεία, επιλέξιμες δαπάνες) με βάση τα τριμηνιαία δελ¬ 
τία δαπανών και τις τριμηνιαίες εκθέσεις προόδου του έρ¬ 
γου που θα υποβάλλουν οι φορείς υλοποίησης. 

Γ. Θα γίνεται αξιολόγηση των θέσεων απασχόλησης με¬ 
τά την υποχρεωτική περίοδο απασχόλησης (όπως, θέση 
εργασίας σε σχέση με το πρόγραμμα κατάρτισης). 

Δ. Θα γίνεται παρακολούθηση των καταρτισθέντων που 
δεν απασχολήθηκαν. 

ΑΡΘΡΟ 12 

Η παρούσα απόφαση ισχύει από την δημοσίευση της 
στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 30 Μαρτίου 1999 

Ο ΥΠΟΥΡΓΟΣ 

ΜΙΛΤΙΑΔΗΣ ΠΑΠΑΪΩΑΝΝΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



